Zapisnik s sestanka komisije RZS za pravna vprašanja (KPV), 

ki se je sestala 13. 9. 2017

	telefon:

	1000    Ljubljana
	e- naslov:
	info.rzs@ribiska-zveza.si


ZAPISNIK 

1. sestanka komisije RZS za pravna vprašanja

v tem mandatu

Sestanek je bil v sredo 13. septembra 2017 z začetkom ob 16.00 uri v pisarni Ribiške zveze Slovenije, Ljubljana, Tržaška cesta 134.

Prisotni:
- k o m i s i j a :
Peter SOLAR (predsednik komisije) ter člani: Franc POLIČ, Jože CEPEC, Matej VORŠIČ;
- drugi vabljeni:
- drugi vabljeni: dr. Miroslav Žaberl (predsednik), mag. Igor Miličič (sekretar);

Opravičili:
- noben.
SKLEPČNOST:
Od štirih so prisotni štirje člani komisije. Sestanek je sklepčen. 

Dnevni red:
1. Naloge komisije, ključni problemi  in dogovor  o organizaciji in načinu dela  članov komisije v aktualnem mandatu.
2. Kemis – zahteva za vstop v postopek ugotavljanja odgovornosti za sanacijo okoljske škode – informacija.
3. Problematika lastninjenja kmetijskih zemljišč – informacija.
4. Sestanek MKGP-MOP- RZS – informacija.
5. Osnutek ZVO-2- informacija.
6. Razno.
Uvodoma je predsednik KPV Peter Solar pozdravil novega člana komisije Mateja Voršiča. Po predstavitvi vseh članov in dosedanjega dela komisije je seja potekala po sprejetem dnevnem redu.
AD 1

Naloge komisije, ključni problemi  in dogovor  o organizaciji in načinu dela  članov komisije v aktualnem mandatu.
Predsednik KPV P. Solar je prisotnim predstavil  določila Strategije in programa dela RZS 2017-2022 po alinejah za pravno področje.  Sam vidi ključne probleme na pravnem področju, ki so: 
1. vprašanje vodnih pravic in vodnih povračil,

2. škoda na ribjem življu zaradi delovanja HE  in po ribojedih pticah (kormorani),

3. vprašanje pridobitnosti/nepridobitnosti delovanja ribiško-čuvajske službe,

4. spremembe koncesijskih dajatev zaradi priprave novih RGN,
5. posegi lokalne skupnosti in gospodarstva v vsebino ribiškega upravljanja in v celovitost ribiških okolišev,
6. vprašanje prenosa kmetijskih zemljišč na Sklad kmetijskih zemljišč,
7. vprašanje protokola  ravnanja RD v primeru škode.
Dogovorjena je bila sledeča organizacija dela komisije po področjih:  
Jože Cepec:  vprašanje uveljavljana civilne škode, delovno pravne zadeve,
Franc Polič:  finance, statusno organizacijske zadeve, usposabljanje,
Matej Voršič: pregled Vodne direktive EU,
Peter Solar: koordinacija, predpisi, sprotno spremljanje novih zakonskih in podzakonskih predpisov, skrb za relacijo do PIC.
Ostaja načelo pošiljanja vseh  informacij vsem članom komisije. Glede preteklega dela (Priloge k čuvajskem pravilniku – pogodbe za čuvaje), se prisotni strinjajo, da se počaka do zaključka tožbe RD Idrija in RZS proti FURS glede vprašanja pridobitnosti dela ribiško-čuvajske službe. Komisija ima še eno prosto mesto, zato so naprošeni vsi za informacijo o pravniku, ki je pripravljen delovati v komisiji.
Razprava:

J. Cepec: potrebno vršiti pritisk na RD z usposabljanj o ustreznem delu v škodnih primerih.
F. Polič: predlaga izdelavo vzročnega zapisnika o škodnem dogodku – praksa tu kaže pomanjkljivosti pri  delovanju RD. Predsednik KPV ugotavlja, da je potrebno spremeniti kulturo reagiranja RD v primerih škodnih dogodkov. Predsednik RZS M. Žaberl predlaga, da se ta ideja predstavi predsednikom RD na rednem januarskem srečanju.  
Sprejeta sta bila: 
sklep 1: prisotni člani komisije so se seznanili in se strinjajo z nalogami, organizacijo in načinom dela pravne komisije RZS. 

Sklep 2:  sklep 9 13. seje 13.2.2017 se prenese v ta mandat. Z njegovo realizacijo se počaka do ugotovitve o dogovorjeni rešitvi konflikta kormorani-ribe, kot je bilo predstavljeno na sestanku z MKGP in MOP.
AD 2
Kemis – zahteva za vstop v postopek ugotavljanja odgovornosti za sanacijo okoljske škode.
Razprava: Solar predstavil dogodek in tožbo, ki jo je pripravil PIC, poleg ostalih NVO pa jo je podpisala tudi RZS. Tožbi smo se priključili iz  procesnih (neupoštevanje statusa društva, ki deluje v javnem interesu) in vsebinskih (premajhno območje sanacije) razlogov. Primer Kemis kaže, da nam manjka pravnega in naravovarstvenega znanja v takih dogodkih in se bomo morali pripraviti za konkretno pomoč prizadetim RD v takih primerih in  vprašanju aktivnosti ZRD, v katerem je včlanjena ta RD.
Sklep 3: člani komisije so se seznanili s stanjem postopka v primeru Kemis.
AD 3
Problematika lastninjenja kmetijskih zemljišč – informacija.
Razprava: problematiko je predstavil P. Solar in predstavil stanje postopka (dopisi PZS, LZS in RZS in odgovor MKGP) in nezadovoljstvo planincev in lovcev z odgovorom. Na področju RZS je do sedaj tak problem bil v RD Grosuplje, po informacijah pa je problem lastninjenja kmetijskih zemljišč v RD širši in se lahko kmalu pojavi tudi v drugih RD. P. Solar podpira aktivnosti sorodnih organizacij za upravičeno spremembo zakonodaje. 

Sklep 4: člani komisije so se seznanili s problematiko lastninjenja kmetijskih zemljišč. V času sestanka skupine nevladnih organizacij za trajnostni razvoj, ki jim v letu 2017/2018 predseduje RZS, bo P. Solar vabljen kot poznavalec te problematike s področja ribištva.
AD 4
4. Sestanek MKGP-MOP- RZS – informacija.
Razprava: prisotnim so bili predstavljeni sklepi skupnega sestanka RZS z ministroma MKGP in MOP. Ugotovitev je, da se sklep glede reševanja problematike kormorani – ribe ne realizira po dogovorjenih rokih. V primeru nerealizacije sklepa, bo morala RZS realizirati predvidene aktivnosti (neplačevanje koncesij, vloga tožbe, politični pritisk). Pri vprašanju plačevanja vodih povračil je RZS podala konkreten in razumen predlog spremembe MOP, v nasprotnem primeru nam ostane le pritisk na predstavnike oblasti. Prisotnim je bil predstavljen pregled odgovorov članic EAA, glede problematike plačevanja vodnih povračil. Prisotni se strinjajo, da je nujno potreben ponovni sestanek RZS z ministroma za pregled realizacije sklepov.
Sklep 5:  po nalogu predsednika RZS sekretar dogovori nujni sestanek z MKGP in MOP v prvi polovici oktobra 2017 za pregled realizacije sklepov skupnega sestanka.  V dopisu se ministrstvi opozori na nerealizacijo dogovorov glede problematike kormorana in vodnih pravic,  obenem pa se obema pošlje pregled odgovorov o plačevanju vodnih pravic v članicah EAA. 
AD 5
Osnutek ZVO-2  informacija.
Razprava: P. Solar bil na javni predstaviti predloga novega zakona, na predstavitvi se je dogovoril, da vse pripombe, ki predlaga Plan B, podpira tudi RZS. Do podaljšanja roka obravnave ni prišlo. Ključne spremembe novega zakona so: problematika insolventnosti, likvidacije podjetij, ki povzročajo okoljsko škodo, prenos večje odgovornosti na občinski nivo, širitev odgovornosti gospodarskih subjektov za povzročanje škode (nedokončano). sprememba procesa presojanja vplivov na okolje – tu so predvidene spremembe pri obravnavi NVO. Ob zaključku je predsednik KPV izrazil občutek, da se glede na dosedanjo prakso poskuša NVO izriniti iz velikih delov postopkov vezanih za okoljsko problematiko; NVO so videne kot ovira in ne kot  pomoč pri sprejemanju boljših odločitev.  
Sklep 6: člani komisije so se seznanili z nameravanimi spremembami Zakona o varstvu okolja. 
AD 6
6. Razno.

Problem Karas – ribiški čuvaj RD Ljutomer: v razpravi so prisotni ugotovili, da RZS ni pristojna za obravnavanje takega problema, ampak se mora le–ta  najprej obravnavati na ravni RD. Strokovna služba RZS naj v bodoče podobne primere odstopi vodstvu tisti RD, na katero se primer nanaša.
Informacijski pooblaščenec: na RZS je prišla napoved informacijskega pooblaščenca o inšpekcijskem nadzoru RZS glede izvajanja določb Zakona o varstvu osebnih podatkov. Nadzor je napovedan za 12.10. 2017  V razpravi je bilo predstavljeno kateri sprejeti akti RZS opredeljujejo to področje za pomoč pri rešitvi vprašalnika ob dopisu pooblaščenca. Dogovorjeno je, da se pred izvedbo nadzora sestanejo predsednik RZS, predsednik KPV RZS in sekretar. 
Mednarodni sestanek okolje in človekove pravice: informacijo je podal predsednik RZS in povedal da se bo konference udeležil sekretar RZS in poročal o njenih zaključkih.
Vprašanje Vodne direktive EU: predsednik RZS je zaprosil novega člana komisije M. Voršiča, da se poglobi v ta akt, z namenom upravičenega izvajanja pritiska na državo glede realizacij določil te direktive v praksi.
Vsi sklepi so bili sprejeti soglasno. Sestanek je bil končan ob 18.10 uri.
Zabeležil:
Predsednik komisije:

Igor MILIČIĆ
Peter SOLAR
Po verifikaciji predsedujočega kopije zapisnika v e- verziji prejmejo:

· člani komisije,

· člani UO,

· v zapisniku zadolženi posamezniki,

· arhiv RZS.

OPOMBA:
Strokovna služba RZS objavi zapisnik na spletnih straneh zveze po seznanitvi na seji UO.

